PLAT บวกเกือบ 3% ลุ้นรายได้ Q4/59 โตแกร่ง!
PLAT บวกเกือบ 3% คาดรายได้ Q4/59 โตแกร่ง ล่าสุด ณ เวลา 10.47 น. อยู่ที่ 7.30 บาท บวก 0.20 บาท หรือ 2.82%  สูงสุด 7.45 บาท ต่ำสุด 7.10 บาท ด้วยมูลค่าซื้อขาย 219.25 ล้านบาท
21 พ.ย. 2559

ผู้สื่อข่าวรายงานว่า ราคาหุ้นบริษัทเดอะ แพลทินัม กรุ๊ป จำกัด (มหาชน) หรือ PLAT ล่าสุด ณ เวลา 10.47 น. อยู่ที่ 7.30 บาท บวก 0.20 บาท หรือ 2.82%  สูงสุด 7.45 บาท ต่ำสุด 7.10 บาท ด้วยมูลค่าซื้อขาย 219.25 ล้านบาทขณะที่ดัชนีหุ้นไทยโดยรวมบวก 0.05 %

โดยราคาหุ้น PLAT ปรับตัวขึ้น หลังนายชาญชัย พันธุ์โสภา กรรมการผู้จัดการใหญ่ PLAT ออกมาเปิดเผยถึง แนวโน้มผลประกอบการในช่วงไตรมาส 4/59 ที่คาดว่ารายได้จะเติบโตอย่างแข็งแกร่ง เนื่องจากเป็นช่วงไฮซีซั่นของธุรกิจ นอกจากนี้ในเดือนธันวาคมทางบริษัทมีแผนจะเปิดโครงการตลาดนัดกลางคืนใจกลางกรุงแห่งใหม่ “Talad Neon-Downtown Night Market” บนพื้นที่รวม 10 ไร่ ซึ่งจะช่วยสนับสนุนผลประกอบการของบริษัทให้เติบโตตามเป้าหมายที่วางไว้